Dôvodová správa

1. Všeobecná časť

Navrhuje sa stručná novela zákona č. 416/2004 Z.z. o Úradnom vestníku Európskej únie, ktorej obsahom je rozšíriť počet subjektov, pre ktoré zabezpečuje Úradný vestník Európskej únie Ministerstvo spravodlivosti SR.

Navrhuje sa, aby Úradný vestník Európskej únie bol zabezpečovaný Ministerstvom spravodlivosti SR aj pre Kanceláriu prezidenta SR.

Návrh zákona je v súlade s Ústavou Slovenskej republiky, ako aj s medzinárodnými zmluvami, ktorými je Slovenská republika viazaná.

Doložka zlučiteľnosti
návrhu právneho predpisu
s právom Európskych spoločenstiev a právom Európskej únie

1.	Navrhovateľ právneho predpisu: vláda Slovenskej republiky.
2.	Názov návrhu právneho predpisu: návrh zákona, ktorým sa dopĺňa zákon č. 416/2004 Z.z. o Úradnom vestníku Európskej únie
3.	Návrh zákona svojou problematikou nepatrí medzi prioritné oblasti aproximácie práva uvedené v čl. 70 Európskej dohody o pridružení a svojou problematikou nepatrí ani medzi priority odporúčané v Bielej knihe. 
4.	V práve Európskych spoločenstiev a v práve Európskej únie nie je problematika návrhu právneho predpisu upravená. Úprava v predmetnej oblasti je ponechaná na jednotlivé štáty.
5.	Stupeň zlučiteľnosti návrhu právneho predpisu s právom Európskych spoločenstiev a Európskej únie: 
6.	Gestor (spolupracujúce rezorty): Nakoľko sa do návrhu zákona netransponujú žiadne ustanovenia smerníc, považujeme stanovenie gestora za bezpredmetné.
7.	Na príprave návrhu zákona sa nezúčastnili žiadni experti.

2. Osobitná časť
K Čl. I:
	Predkladateľ navrhuje rozšíriť výpočet orgánov, ktorým zabezpečuje Úradný vestník Európskej únie Ministerstvo spravodlivosti SR o Kanceláriu prezidenta SR.

K Čl. II:
	Účinnosť sa navrhuje ustanoviť dňom vyhlásenia.